b'\n_START_ARTICLE_\nBob Marley\n_START_SECTION_\nTidlig liv\n_START_PARAGRAPH_\nFaren Norval Sinclair Marley ble f\xc3\xb8dt i Jamaica i 1885 av britiske foreldre fra Sussex. Norval hevdet \xc3\xa5 ha v\xc3\xa6rt offiser i the colonial Caribbean army; da s\xc3\xb8nnen ble f\xc3\xb8dt arbeidet han som tilsynsmann p\xc3\xa5 en plantasje. Han giftet seg med Cedella Booker, en farget atten \xc3\xa5r gammel jamaicaner. Bob ble f\xc3\xb8dt i en landsby i Saint Ann Parish, Jamaica; han var 10 \xc3\xa5r gammel da faren d\xc3\xb8de av et hjerteinfarkt i 1955, 70 \xc3\xa5r gammel._NEWLINE_Bob Marley ble kjent med Neville \xc2\xabBunny\xc2\xbb Livingston, som han begynte \xc3\xa5 spille musikk med. Bob sluttet p\xc3\xa5 skolen som 15-\xc3\xa5ring for \xc3\xa5 begynne som l\xc3\xa6rling hos den lokale sveiseren. P\xc3\xa5 fritiden spilte Bob musikk sammen med Livingston og Joe Higgs, en lokal musiker som hadde g\xc3\xa5tt over til rastafari. Higgs er en av Bob Marleys mange mentorer, under en \xc3\xb8ving med Higgs m\xc3\xb8tte Marley og Livingston Peter McIntosh, som senere skulle bli kjent som Peter Tosh.\n_START_SECTION_\nKarriere\n_START_PARAGRAPH_\nI 1962 spilte Marley inn sine to f\xc3\xb8rste singler, \xc2\xabJudge Not\xc2\xbb og \xc2\xabOne Cup Coffe and Chocolate\xc2\xa0\xc2\xbb, med musikkprodusenten Leslie Kong. Dette er sanger som senere ble gitt ut under pseudonymet Bobby Martell; de fikk lite oppmerksomhet. Det var senere da Bob, Bunny og Peter begynte \xc3\xa5 spille hos den velkjente produseren Lee \xc2\xabScratch\xc2\xbb Perry at de fikk sin f\xc3\xb8rste nummer en-hit p\xc3\xa5 Jamaica med l\xc3\xa5ta \xc2\xabSimmer Down\xc2\xbb i 1966. P\xc3\xa5 starten av 1970-tallet fikk trioen som kalte seg the Wailers fart p\xc3\xa5 sin musikalske karriere; trommeslageren i Perrys studioband, Carlton Barrett, og bassisten Aston "Familyman" Barrett ble fullverdig medlemmer av The Wailers sammen med grunnleggerne Peter, Bob og Bunny. Til bandets store frustrasjon solgte Perry demoene deres til Storbritannia uten The Wailers\' godkjenning. The Wailers forlot produseren i sinne, men Chris Blackwell, grunnleggeren av Island Records, h\xc3\xb8rte disse opptakene i England og ville straks signere kontrakt med The Wailers. I 1973 kom deres debutalbum "Catch A Fire", og senere samme \xc3\xa5r kom albumet "Burning" som blant annet inneholder "Get Up, Stand Up" og "I Shot The Sheriff". Etter dette ble The Wailers et popul\xc3\xa6rt reggaeband b\xc3\xa5de i Storbritannia og p\xc3\xa5 Jamaica. _NEWLINE_I 1974 besluttet Peter Tosh og Bunny Wailer \xc3\xa5 satse p\xc3\xa5 egen solokarriere, og Marley erstattet dem ved \xc3\xa5 bringe inn sin kone, Rita Marley, Judy Mowatt og Marcia Griffiths som koretrioen "I Threes". \xc3\x85ret etter kom Bob Marley og The Wailers med albumet "Natty Dread", som inneholder flere av deres mest kjente l\xc3\xa5ter, blant annet "No Woman, No Cry", "Rebel Music" og "Lively Up Yourself". Albumet ble en kjempestor suksess internasjonalt. _NEWLINE_I 1976 ble albumet "Rastaman Vibration" utgitt. I desember samme \xc3\xa5r skulle Bob Marley og The Wailers opptre p\xc3\xa5 en fredskonsert i Kingston. Tre dager f\xc3\xb8r konserten ble Bob Marleys bolig stormet av et uvisst antall maskerte menn som skj\xc3\xb8t alt som r\xc3\xb8rte seg. Bob Marley ble truffet i albuen, mens hans kone ble skutt i hodet men overlevde utrolig nok. Tre dager senere sto Bob Marley p\xc3\xa5 scenen. Der viste han frem sitt tre dager gamle skudds\xc3\xa5r, og fortsatte \xc3\xa5 spre sitt budskap om samhold og "One Love". Etter drapsfors\xc3\xb8ket p\xc3\xa5 Bob Marley flyttet han til London. Der bodde han i 14 m\xc3\xa5neder f\xc3\xb8r han returnerte til Jamaica med et enda mer revolusjonerende budskap enn tidligere. Det kommer godt fram p\xc3\xa5 albumene "Survival" og "Uprising". I 1980 spilte Bob Marley og The Wailers i Harare p\xc3\xa5 Zimbabwes l\xc3\xb8srivelsesdag fra Storbritannia. B\xc3\xa5de Prins Charles og Robert Mugabe var til stede.   _NEWLINE_Marley var en av flere reggae-musikere som var knyttet til religionen rastafarianisme, og en av hans tekster er utgitt p\xc3\xa5 norsk i antologien Svart Messias (2011) som omfatter tekster fra ulike afroamerikanske religi\xc3\xb8se retninger.\n_START_SECTION_\nDe siste \xc3\xa5rene og d\xc3\xb8d\n_START_PARAGRAPH_\nBob Marley fikk hudkreft i 1977. Kreften spredte seg og Marley fikk to hjerneslag f\xc3\xb8r han d\xc3\xb8de 11. mai 1981 i Florida. _NEWLINE_Han var Rastaman fra han var 21 \xc3\xa5r til sin d\xc3\xb8d, 36 \xc3\xa5r gammel. Bob Marley oppn\xc3\xa5dde stor internasjonal suksess, til tross for at han bare var internasjonalt kjent i sju \xc3\xa5r mens han levde. I 1979 lagde han sitt eget studio og plateselskap, "Tuff Gong", i Kingston. Tuff Gong har v\xc3\xa6rt brukt av mange forskjellige reggaeartister.'